***NACRT***

Na temelju članka 46. Statuta Grada Velike Gorice (Sl.glasnik GVG br. 1/13), čl. 18. Poslovnika o radu Gradonačelnika Grada Velike Gorice (Sl.glasnik GVG br. 1/15 i 6/15) Gradonačelnik Grada Velike Gorice dana \_\_\_\_\_\_\_\_\_ 2017. godine donosi

**PRAVILNIK**

**o dodjeli bespovratne financijske potpore iz gradskog proračuna za obnovu tradicijske graditeljske baštine Turopolja**

1. **OPĆE ODREDBE**

**Članak 1.**

Ovim Pravilnikom utvrđuju se kriteriji i postupak prema kojem će Grad Velika Gorica (u daljnjem tekstu: **Grad**) dodjeljivati bespovratne financijske potpore iz gradskog proračuna za projekte zaštite, obnove i održavanje tradicijske graditeljske baštine (u daljnjem tekstu: Projekt).

**Članak 2.**

Godišnji iznos sredstava potpore za Projekt osigurat će se u Proračunu Grada Velike Gorice.

Sredstva iz stavka 1. ovoga članka dodjeljuju se za zaštitu, obnovu i održavanje tradicijskih objekata koji su evidentirani u dokumentima Grada i Ministarstva kulture kao posebno vrijedni objekti.

Bespovratne financijske potpore dodjeljuju se u iznosu 50% vrijednosti prijavljenih ukupnih troškova i radova, odnosno do iznosa koji će biti utvrđen natječajem.

Troškovi unutarnjeg uređenja objekta koji služe isključivo za stanovanje su neprihvatljivi troškovi te se za njih neće odobravati financijske potpore.

1. **KRITERIJI I POSTUPAK ZA DODJELU FINANCIJSKIN POTPORA**

**Članak 3.**

 Projekt se provodi putem Javnog poziva kojeg raspisuje Grad.

Zahtjev za dodjelu potpora iz Projekta može podnijeti vlasnik/suvlasnik, korisnik (zakupnik ili najmoprimac) uz pisanu suglasnost vlasnika/suvlasnika.

Podnositelj zahtjeva koji ima evidentirana dugovanja prema Gradu, ne može podnijeti zahtjev za dodjelu potpore.

**Članak 4.**

Javni poziv sadrži: obrazac za dodjelu potpore i popis obvezne dokumentacije, maksimalni iznosbespovratne potpore te rok za podnošenje zahtjeva.

**Članak 5.**

Dokumentaciju koju Podnositelj zahtjeva predlaže mora biti cjelovita te mora sadržavati:

- obrazac zahtjeva za dodjelu potpora,

- vlasnički list i suglasnost vlasnika/suvlasnika ako Podnositelj prijave nije vlasnik,

- troškovnički opis radova koji može biti i u obliku ponude izvođača radova ili

 predračuna tvrtke u kojoj se nabavlja građevinski materijal,

* suglasnosti i odobrenja nadležnih tijela, ukoliko su radi prirode radova potrebne.
1. **VREDNOVANJE**

**Članak 6.**

Kriteriji prema kojima se vrednuju zahtjevi su:

**1. Stupanj zaštite objekta :**

a) Pojedinačno zaštićeno nepokretno kulturno dobro - 10 bodova

b) Objekt je valoriziran i evidentiran u dokumentima Konzervatorskog odjela, Grada ili Popisu tradicijske graditeljske baštine Grada Velike Gorice - 7 bodova

**2. Namjena objekta:**

a) Stambena – 10 bodova

b) Stambeno-poslovna namjena - 8 bodova

c) Poslovna namjena - 5 boda

d) Ostale namjene - 1 bod

**3. Građevinsko stanje objekta:**

a) Izdano pravomoćno rješenje nadležnih ministarstava o provođenju propisanih hitnih mjera zaštite - 10 bodova

b) Stanje ugroženosti i razina oštećenja od 2-5 boda:

 - za krovišta - 5 boda

 - za statičku sanaciju - 4 boda ??

 - za sanaciju temelja – 3 boda

 - za stolariju i slične detalje - 2 boda

c) Starost objekta od 2-5 boda:

 - do zaključno prve polovice 19.st.- 5 bodova

 - druga polovica 19.st.- 4 boda

 - početak 20.st. – 3 boda

 - druga polovica 20.st. – 2 boda

**4**. **Ostali kriteriji**

a) Kontinuitet održavanja i radova – 3 boda

1. **NAČIN DOSTAVE, VRIJEME I MJESTO PRIJAVE**

**Članak 7.**

Javni poziv za dostavu zahtjeva za dodjelu potpora objavljuje se na oglasnoj ploči i web stranici Grada Velike Gorice [www.gorica.hr](http://www.gorica.hr).

Zahtjev se podnosi popunjavanjem propisanog obrasca za dodjelu potpora koji se može preuzeti u Upravnom odjelu za društvene djelatnosti (u daljnjem tekstu: **Upravni odjel**) ili na službenoj internetskoj stranici Grada gdje je objavljen Javni poziv.

Zahtjev za dodjelu potpora s priloženom odgovarajućom dokumentacijom, u izvorniku ili ovjerenoj preslici, definiranoj u Javnom pozivu i obrascu, podnosi se kao preporučena pošiljka putem pošte ili osobno u Pisarnici Grada Velike Gorice, u zatvorenoj omotnici s imenom i prezimenom te adresom podnositelja prijave, na adresu:

**Grad Velika Gorica**

**Upravni odjel za društvene djelatnosti**

**Trg kralja Tomislava 34**

**10 409 Velika Gorica,**

uz naznaku : *„Zahtjev za dodjelu potpore za obnovu tradicijske graditeljske baštine - ne otvaraj“*

**Članak 8.**

Nakon isteka roka za podnošenje zahtjeva, Upravni odjel dostavlja zahtjeve Povjerenstvu za provedbu Projekta obnove tradicijske graditeljske baštine (u daljnjem tekstu: **Povjerenstvo**).

Povjerenstvo ima predsjednika i 4 člana, koje imenuje Gradonačelnik Grada Velike Gorice.

Povjerenstvo obavlja sljedeće poslove:

* priprema dokumentaciju za provedbu Projekta (Pravilnik, obrazac zahtjeva, tekst javnog natječaja, Zahtjev )
* stručno vrednuje podnesene zahtjeve
* utvrđuje prijedlog liste i konačnu listu
* utvrđuje iznos potpore po projektu
* druge poslove vezane uz Projekt

Stručne i administrativno-tehničke poslove za Povjerenstvo obavlja Upravni odjel.

**Članak 9.**

Nepravovremeni i nepotpuni zahtjevi neće se uzeti u razmatranje.

Ako zahtjev sadrži manje formalne nedostatke, Povjerenstvo će zatražiti da Podnositelj zahtjeva dostavljeni zahtjev dopuni u roku od najviše 7 dana.

Ako u dodatnom roku Podnositelj zahtjeva ne postupi na način utvrđen u stavku 2. ovog članka, zahtjev se neće razmatrati.

**Članak 10.**

Na temelju stručnog vrednovanja podnesenih zahtjeva te izvršenog bodovanja sukladno članku 6. ovog Pravilnika, Povjerenstvo utvrđuje prijedlog liste.

Prijedlog liste sadrži:

* podnositelja zahtjeva
* adresu građevine
* ukupan broj bodova za svaku pojedinu građevinu
* iznos potpore

Utvrđeni bodovi prema kriterijima iz članka 6. ovoga Pravilnika zbrajaju se, te se na osnovi ukupnog broja bodova utvrđuje redoslijed projekata na listi. Ukoliko dva ili više zahtjeva za dodjelu potpore imaju isti broj bodova za uvrštenje na listi, prednost pri odabiru imat će oni zahtjevi s ranijim datumom, odnosno vremenom slanja zahtjeva.

Prijedlog liste objavljuje se na službenoj internetskoj stranici i na oglasnoj ploči Grada Velike Gorice te se šalje na adresu svim podnositeljima prijave.

**Članak 11.**

 Podnositelj prijave ima pravo prigovora na prijedlog liste koji mora dostaviti Povjerenstvu u pisanom obliku u roku od osam (8) dana od dana dostave prijedloga liste, na adresu definiranu u članku 7. ovog Pravilnika (u pisarnicu):

 uz naznaku : *„Projekt obnove tradicijske graditeljske baštine- Prigovor na listu“.*

 Povjerenstvo, nakon odlučivanja o prigovoru, donosi Konačnu listu. Konačna lista objavljuje se na službenoj internetskoj stranici i na oglasnoj ploči Grada Velike Gorice.

**Članak 12.**

Temeljem Konačne liste, Upravni odjel će pozivati odabrane podnositelje zahtjeva (u daljnjem tekstu: **Korisnik**) radi sklapanja Ugovora o dodjeli potpore za provedbu Projekta obnove tradicijske graditeljske baštine(u daljnjem tekstu: **Ugovor**).

Ugovorom će biti definiran iznos potpore Grada Velike Gorice, način plaćanja, kontrola izvedenih radova od strane Povjerenstva, kao i ostala prava i obveze ugovornih strana.

Ako se pojedini Korisnik ne odazove pozivu iz stavka 1. ovog članka u roku od sedam (7) dana od dana dostave poziva, smatrat će se da je odustao od provedbe Projekta te će Upravni odjel pozvati sljedećeg po redoslijedu Konačne liste.

 Korisnik financijske potpore dužan je obavijestiti nadležni Konzervatorski odjel o početku izvođenja radova na objektu.

**Članak 13.**

Po završetku radova Korisnik je dužan podnijeti Upravnom odjelu Izvješće o izvedenim radovima do datuma navedenog u Ugovoru.

 Izvješće iz stavka 1. ovog članka sadrži dokumentaciju iz koje je razvidno da su radovi izvedeni sukladno prijavljenom troškovniku. Izvješće se podnosi na propisnom obrascu koji je sastavni dio natječajne dokumentacije. Uz obrazac izvješća prilažu se preslike računa, dvije (2) fotografije objekta na kojima su vidljive promjene te mišljenje Konzervatorskog odjela o izvedenim radovima.

Ukoliko radovi nisu izvedeni prema pravilima konzervatorske struke, Korisniku sredstava neće se isplatiti ugovorena sredstva.

U izuzetno opravdanim slučajevima Gradonačelnik može rok iz stavka 1. ovog članka produžiti.

Sredstva potpore Grad će isplatiti Korisniku u roku do 30 dana od dana prihvaćanja zahtjeva od strane Upravnog odjela.

**Članak 14.**

U slučaju da Korisnik ne izvrši sve obveze utvrđene u članku 13. ovoga Pravilnika, Grad neće isplatiti sredstva potpore.

**Članak 15.**

Ovaj Pravilnik stupa na snagu danom objave u Službenom glasniku Grada Velike Gorice.

Danom stupanja na snagu ovoga Pravilnika prestaje važiti Pravilnik o dodjeli financijskih potpora iz gradskog proračuna za zaštitu i održavanje tradicijske graditeljske baštine Turopolja KLASE:612-08/2016-01/23; URBROJA:238-31-13/02130-2016-1 od 3. lipnja 2016., objavljen u Službenom glasniku grada Velike Gorice br. 6 /16.

Klasa:

Urbroj:

Velika Gorica,

 **GRADONAČELNIK**

Dražen Barišić,prof.defektolog